Φρειδερίκος Γκύντερ του Σβάρτσμπουργκ-Ρούντολστατ

Ο **Φρειδερίκος Γκύντερ** (γερμ. *Friedrich Günther von Schwarzburg-Rudolstadt*, 6 Νοεμβρίου 1793 - 28 Ιουνίου 1867) από τον Οίκο του Σβάρτσμπουργκ ήταν κυρίαρχος πρίγκηπας του Σβάρτσμπουργκ-Ρούντολστατ.

## Βιογραφία
Γεννήθηκε στο Ρούντολστατ και ήταν το δεύτερο παιδί και ο πρώτος γιος του Λουδοβίκου Φρειδερίκου Β΄  του Σβάρτσμπουργκ-Ρούντολστατ και της Καρολίνας, κόρης του Φρειδερίκου Ε΄ της Έσσης-Χόμπουργκ.

Ο πάππος του, Φρειδερίκος Κάρολος, είχε αποβιώσει επτά μήνες πριν τη γέννησή του, και έτσι γεννήθηκε ως διάδοχος και κληρονομικός πρίγκιπας. Ο πατέρας του απεβίωσε στις 28 Απριλίου 1807, όταν ήταν τριών ετών, οπότε η μητέρα του ενεργούσε ως επίτροπος, μέχρι που έγινε 21 ετών στις 6 Νοεμβρίου 1814, οπότε ανέλαβε τον έλεγχο τού πριγκιπάτου.

Η βασιλεία του -που εκτείνεται σε εξήντα χρόνια- είδε τη δημιουργία του Κοινοβουλίου (*Landtag*) του Σβάρτσμπουργκ-Ρούντολστατ, το οποίο εισήγαγε το 1816, κατά τα πρώτα χρόνια της προσωπικής του εξουσίας. Όταν ανέβηκε στον θρόνο το 1807, το Σβάρτσμπουργκ-Ρούντολστατ ήταν μέλος της Συνομοσπονδίας του Ρήνου, η οποία διαλύθηκε το 1813 με τη Συνθήκη του Παρισιού στις 30 Μαΐου 1814. Τότε κηρύχθηκε η ανεξαρτησία των πρώην κρατών της Συνοσπονδίας, με τον πρίγκιπα Φρειδερίκο Γκύντερ να γίνεται κυβερνήτης ενός ανεξάρτητου πριγκιπάτου. Το 1815 δημιουργήθηκε η Γερμανική Συνομοσπονδία, και το Σβάρτσμπουργκ-Ρούντολστατ ενώθηκε μαζί με άλλες γερμανικές μοναρχίες. Τα τελευταία χρόνια της βασιλείας του είδαν τον Αυστροπρωσικό Πόλεμο του 1866, όπου ο πρίγκιπας Φρειδερίκος Γκύντερ κράτησε ουδέτερο το Σβάρτσμπουργκ-Ρούντολστατ, και μετά το τέλος του πολέμου, τη δημιουργία της Βόρειας Γερμανικής Συνομοσπονδίας.

Μετά το τέλος του στο Κάστρο Χάιντερσμπουργκ σε ηλικία 73 ετών, τον διαδέχτηκε ως πρίγκιπας ο αδελφός του, Αλβέρτος, καθώς όλοι οι γιοι του από την πρώτη του σύζυγο τον είχαν προαποβιώσει, και ο γιος του από τη δεύτερή του σύζυγο, Ζίτσο, γεννήθηκε από έναν μοργανατικό γάμο.

## Οικογένεια
Νυμφεύτηκε τρεις φορές:

1) Η πρώτη του σύζυγος ήταν η Αυγούστα (1793 - 1854), κόρη του Φρειδερίκου του Άνχαολτ-Ντέσσαου. Νυμφεύτηκε στις 15 Απριλίου 1816 στη Ντέσσαου και είχαν τρία παιδιά:
* Φρειδερίκος Γκύντερ (1818 - 1821).
* Γκύντερ (1821 - 1845).
* Γουσταύος (1828 - 1837).

2) Παντρεύτηκε για δεύτερη φορά, με την Ελέν, Κόμισσα της Ράινα (1835 - 1860), στις 7 Αυγούστου 1855 στη Δρέσδη. Ήταν κόρη του Γεώργιου Βερνάρδου του Άνχαλτ-Ντέσσαου στον δεύτερό του (μοργανατικό) γάμο, αλλά υιοθετήθηκε από τον εκ πατρός θείο της, Γουλιέλμο, την 1 Απριλίου 1855 και έλαβε τον τίτλο "πρίγκιπισσα του Άνχαλτ"; Ωστόσο, αυτός ο γάμος θεωρήθηκε μοργανατικός σύμφωνα με τους νόμους τού Οίκου τού Σβάρτσμπουργκ, και τα παιδιά τους δημιουργήθηκαν *πρίγκιπας* (ή *πριγκίπισσα*) *του Λόιχτενμπεργκ*.
* Ελέν (1860 - 1937).
* Ζίτσο (1860 - 1926).

3) Η τρίτη σύζυγός του ήταν η Μαρία Σούλτσε (1840 - 1909), με την οποία νυμφεύτηκε στο Σβάρτσμπουργκ στις 24 Σεπτεμβρίου 1861. Αυτός ο γάμος ήταν επίσης μοργανατικός, και το 1864 δημιούργησε τον τίτλο *κόμισσα του Μπρόκενμπουργκ* για τη σύζυγό του. Ο γάμος ήταν άτεκνος.

Εκτός από τα νόμιμα τέκνα, από τη σχέση του με τη Φρηντερίκε Τόρβαρτ (13 Μαρτίου 1820 - 18 Ιουλίου 1884) είχε τρεις κόρες, οι οποίες εμφανίζονται νομικά ως τέκνα του Φρήντριχ Μάχελαϊτ, συζύγου της Τόρβαρτ από το 1847: 
* Μαρί (γενν. 12 Απριλίου 1843)
* Έμμα (γενν. 12 Δεκεμβρίου 1846), παντρεύτηκε το 1884 τον Γκράεφ.
* Ελέν (γενν. 7 Νοεμβρίου 1848).

## Πρόγονοι





## Αναφορές

## Εξωτερικοί σύνδεσμοι
* 

Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας